techiaith/cofnodycynulliad_en-cy huggingface dataset:
English: Well, thank you, Hefin, for that intervention, and yes, it's absolutely my understanding that the deputy leader of Caerphilly Plaid was actually in attendance at that meeting of the council's then remuneration committee - that's what I think it was called - and his refusal to still acknowledge it or even apologise for that is quite reprehensible, frankly. So, yes, let's have a look at the national framework that will provide a senior management pay regime that includes organisational performance as a key indicator. But simply controlling chief officer pay will not, in isolation, address the gap. We should be looking to all local authorities and other public sector employers in Wales to pay their staff at least the foundation living wage. The two amendments from Jane Hutt embrace the wider devolved public services and call for a process of jointly developing a national framework with social partners. One of those key social partners, the trade unions representing the majority of staff in other areas of devolved public services, would, I am sure, welcome any scrutiny that extends into other areas other than local government, such as higher and further education, for example, where we've witnessed significantly increased salary levels for vice-chancellors while at the same time we have seen huge increases in the number of staff on zero-hours contracts, as well as the increased use of agency workers.
Welsh: Wel, diolch i chi, Hefin, am yr ymyriad, ac ydw, rwy'n deall yn iawn fod dirprwy arweinydd Plaid Caerffili yn bresennol yn y cyfarfod hwnnw o bwyllgor cyflogau'r cyngor ar y pryd mewn gwirionedd - dyna y'i gelwid rwy'n meddwl - ac mae iddo wrthod cydnabod hynny o hyd neu hyd yn oed i ymddiheuro am hynny yn eithaf gwarthus, a dweud y gwir. Felly, iawn, gadewch i ni edrych ar y fframwaith cenedlaethol a fydd yn darparu cyfundrefn gyflogau uwch reolwyr sy'n cynnwys perfformiad y sefydliad fel dangosydd allweddol. Ond ni fydd rheoli cyflogau prif swyddogion ynddo'i hun yn cau'r bwlch. Dylem ddisgwyl i'r holl awdurdodau lleol a chyflogwyr eraill yn y sector cyhoeddus yng Nghymru dalu'r cyflog byw sylfaenol fan lleiaf i'w staff. Mae'r ddau welliant gan Jane Hutt yn cwmpasu'r gwasanaethau cyhoeddus datganoledig ehangach ac yn galw am broses o ddatblygu fframwaith cenedlaethol gyda phartneriaid cymdeithasol ar y cyd. Byddai un o'r partneriaid cymdeithasol allweddol hynny, yr undebau llafur sy'n cynrychioli mwyafrif y staff ym meysydd eraill y gwasanaethau cyhoeddus datganoledig, rwy'n sicr, yn croesawu unrhyw graffu sy'n ymestyn i feysydd eraill heblaw llywodraeth leol, megis addysg uwch ac addysg bellach, er enghraifft, lle rydym wedi gweld lefelau cyflog wedi cynyddu'n sylweddol i is-gangellorion ac ar yr un pryd, gwelsom gynnydd aruthrol yn nifer y staff ar gontractau dim oriau, yn ogystal â'r defnydd cynyddol o weithwyr asiantaeth.
English: Can you bring your contribution to an end now, please?
Welsh: A wnewch chi ddod â'ch cyfraniad i ben yn awr, os gwelwch yn dda?
English: The second part of the motion's resolution talks about abolishing additional payments to officials for being returning officers, and I think it's certainly the case that this is an area that requires looking at, given the number of elections that we now have to deal with in the course of a parliamentary term. In that context, remuneration for returning officers does need reviewing, and it may be that, in developing a framework for determining that, we could find a legitimate area for consideration, and that would be an area that I would support. Thank you, Chair.
Welsh: Mae ail ran y cynnig yn sôn am ddiddymu taliadau ychwanegol i swyddogion am fod yn swyddogion canlyniadau, ac rwy'n meddwl ei bod yn sicr yn wir fod hwn yn faes sydd angen ei ystyried, o ystyried nifer yr etholiadau sy'n rhaid ymdopi â hwy yn awr yn ystod y tymor seneddol. Yn y cyd-destun hwnnw, mae angen adolygu tâl i swyddogion canlyniadau ac wrth ddatblygu fframwaith ar gyfer pennu hynny, mae'n bosibl y gallem ganfod maes dilys i'w ystyried, a byddai hwnnw'n faes y byddwn yn ei gefnogi. Diolch, Gadeirydd.
English: I wanted to reflect on some of the comments that have been made. I have to say, it's been made purely for populist gain. It's the politics, I think, of Trump. You know, when you actually look at what's really going on, what's actually happening is that there is a pay differential, and there's a recognition that you need a pay differential, that pay differential exists, and we tend to stick to those things. Actually, the spirit of the motion I have no problem with whatsoever. It calls for transparency and fairness when it comes to the setting of public sector pay for senior officers, and it particularly looks at the gap between the highest paid and the lowest paid, and although Plaid Cymru are kind of looking to take credit for the local democracy (Wales) Act, a good idea doesn't belong to anybody; it belongs to everybody. And there's nothing wrong with that. I've touched on the senior pay issue in Caerphilly. It was, in fact, given some of Neil McEvoy's comments, Labour councillors who secured a scaled-back spot salary for the chief executive officer in Caerphilly. That salary remains frozen for the period of the administration and that senior pay issue won't be revisited for that administration, and it's reflected in a published -
Welsh: Roeddwn eisiau ystyried rhai o'r sylwadau a wnaed. Rhaid i mi ddweud, yr unig reswm dros ei wneud oedd er mwyn bod yn boblogaidd. Dyna wleidyddiaeth Trump yn fy marn i. Wyddoch chi, pan edrychwch ar beth sy'n digwydd go iawn, yr hyn sy'n digwydd mewn gwirionedd yw bod yna wahaniaethau cyflog, ac mae yna gydnabyddiaeth fod angen gwahaniaethau cyflog, fod gwahaniaethau cyflog yn bodoli, a'n bod yn tueddu i gadw at y pethau hynny. Mewn gwirionedd, nid oes gennyf broblem o gwbl ynglŷn ag ysbryd y cynnig. Mae'n galw am dryloywder a thegwch wrth bennu cyflogau'r sector cyhoeddus ar gyfer uwch swyddogion, ac mae'n edrych yn benodol ar y bwlch rhwng y cyflogau uchaf a'r cyflogau isaf, ac er bod Plaid Cymru yn rhyw fath o geisio cymryd y clod am Ddeddf democratiaeth leol (Cymru), nid yw syniad da yn eiddo i neb; mae'n eiddo i bawb. Ac nid oes dim o'i le ar hynny. Rwyf wedi crybwyll mater cyflogau uwch swyddogion yng Nghaerffili. Mewn gwirionedd, o ystyried rhai o sylwadau Neil McEvoy, cynghorwyr Llafur a sicrhaodd gyflog unigol wedi'i leihau ar gyfer y prif swyddog gweithredol yng Nghaerffili. Mae'r cyflog hwnnw'n parhau i fod wedi'i rewi dros gyfnod y weinyddiaeth ac ni fydd mater cyflogau uwch swyddogion yn cael ei ailystyried yn ystod y weinyddiaeth, ac mae wedi'i adlewyrchu mewn cyhoeddiad -
English: Do you accept that, when the legislation on pay was going through, a Plaid Cymru member, Rhodri Glyn Thomas, laid an amendment to put a cap on the senior salaries and pay? Do you accept that Labour voted down that amendment?
Welsh: Pan oedd y ddeddfwriaeth ar gyflogau'n mynd drwodd, a ydych yn derbyn bod aelod o Blaid Cymru, Rhodri Glyn Thomas, wedi cyflwyno gwelliant i osod uchafswm ar gyflogau a thâl uwch swyddogion? A ydych yn derbyn bod y Blaid Lafur wedi pleidleisio yn erbyn y gwelliant hwnnw?
English: I would, of course, with the greatest respect to the leader of Plaid Cymru, accept whatever she says about what happened in the fourth Assembly, because I wasn't a Member at that time.
Welsh: Gyda phob parch i arweinydd Plaid Cymru, buaswn yn derbyn beth bynnag y mae hi'n ei ddweud am yr hyn a ddigwyddodd yn y pedwerydd Cynulliad, wrth gwrs, gan nid oeddwn yn Aelod ar y pryd.
English: Low pay is a serious problem for public sector workers at the bottom end of the scale in Wales. Local councils no longer have direct labour organisations, agency workers are often used, and this tends to have a depressing effect on wages. So, we do have to have a look at this, and one way in which low pay might be partially addressed is by trying to put a brake on excessively high pay. So, if any party has any reasonable suggestions to curb fat cat pay rises in the public sector, then we in UKIP are more than happy to look at them.
Welsh: Mae cyflogau isel yn broblem ddifrifol i weithwyr yn y sector cyhoeddus ar ben isaf y raddfa yng Nghymru. Nid oes gan gynghorau lleol sefydliadau llafur uniongyrchol bellach, defnyddir gweithwyr asiantaeth yn aml, ac mae hyn yn tueddu i gael effaith negyddol ar gyflogau. Felly, rhaid i ni edrych ar hyn, ac un ffordd y gellid mynd i'r afael yn rhannol â thâl isel yw drwy geisio rhoi brêc ar gyflogau rhy uchel. Felly, os oes gan unrhyw blaid unrhyw awgrymiadau rhesymol i atal codiadau cyflog bras yn y sector cyhoeddus, yna rydym ni yn UKIP yn fwy na pharod i edrych arnynt.
English: In the last Assembly, Rhodri Glyn did.
Welsh: Yn y Cynulliad diwethaf, fe wnaeth Rhodri Glyn hynny.
English: Diolch yn fawr, Gadeirydd. The note that I'd written for myself as a guide to responding to this debate said that I was looking forward to a debate on a serious topic on which there was much that we can agree on. I really do regret the fact that we have failed to have that sort of serious debate this afternoon.
Welsh: Diolch yn fawr, Gadeirydd. Roedd y nodyn a ysgrifennais i mi fy hun fel canllaw ar gyfer ymateb i'r ddadl hon yn dweud fy mod yn edrych ymlaen at ddadl ar bwnc difrifol lle roedd llawer y gallwn gytuno yn ei gylch. Rwy'n difaru'n fawr y ffaith ein bod wedi methu â chael dadl ddifrifol o'r fath y prynhawn yma.
English: Thank you, Cabinet Secretary. I share your concern about the tone of this debate, Cabinet Secretary. I chaired a Public Accounts Committee inquiry on this very subject, with some very sensible recommendations that could be taken forward on a cross-party basis to address what is a very real issue of concern to members of the public. I think that it is important that we move forward together on this, united as an Assembly, to address the real problem that is excessive pay in the public sector.
Welsh: Diolch i chi, Ysgrifennydd y Cabinet. Rwy'n rhannu eich pryder am natur y ddadl hon, Ysgrifennydd y Cabinet. Bûm yn cadeirio ymchwiliad gan y Pwyllgor Cyfrifon Cyhoeddus ar yr union bwnc hwn, gyda rhai argymhellion synhwyrol iawn y gellid eu datblygu ar sail drawsbleidiol i fynd i'r afael â'r hyn sy'n destun pryder real iawn i aelodau o'r cyhoedd. Credaf ei bod yn bwysig ein bod yn symud ymlaen gyda'n gilydd ar hyn, yn unedig fel Cynulliad, i roi sylw i broblem go iawn tâl gormodol yn y sector cyhoeddus.
English: There is a final part of the motion, Ddirprwy Lywydd, 3 (b) on returning officers' fees, and I'm very happy that we're able to accept that, because that is already Government policy, and I aim to use a forthcoming local government Bill, if we are able to have one, to take further the points made in that part of the motion. Finally, as far as 3 (a) is concerned, I understand the thinking behind that part of the motion - I simply think that it is premature in its detail and in its prescription. Trade union colleagues presented a paper on this issue at the workforce partnership council only last week. We agreed there a timetable for taking that discussion further. The Government amendment reflects our intention to deal with the matter in social partnership. That way, we'll make some progress, and that way, we might be able to rescue something from this motion and from the debate that we've had here this afternoon.
Welsh: Mae yna ran olaf i'r cynnig, Ddirprwy Lywydd, 3 (b) ar ffioedd swyddogion canlyniadau, ac rwy'n hapus iawn ein bod yn gallu derbyn y rhan honno, oherwydd dyna yw polisi'r Llywodraeth eisoes, ac rwy'n bwriadu defnyddio'r Bil llywodraeth leol sydd ar y gweill, os gallwn gael un, i ddatblygu'r pwyntiau a wnaed yn y rhan honno o'r cynnig ymhellach. Yn olaf, o ran 3 (a), rwy'n deall y meddylfryd sy'n sail i'r rhan honno o'r cynnig - ond rwy'n meddwl ei fod yn gynamserol yn ei fanylder a'r hyn y mae'n ei bennu. Cyflwynodd cydweithwyr yn yr undebau llafur bapur ar y mater hwn yng nghyngor partneriaeth y gweithlu yr wythnos diwethaf. Fe gytunasom ar amserlen yno ar gyfer datblygu'r drafodaeth honno ymhellach. Mae gwelliant y Llywodraeth yn adlewyrchu ein bwriad i ymdrin â'r mater mewn partneriaeth gymdeithasol. Yn y ffordd honno, fe wnawn rywfaint o gynnydd, ac yn y ffordd honno, efallai y gallwn achub rhywbeth o'r cynnig hwn ac o'r ddadl a gawsom yma y prynhawn yma.
English: Thank you very much, Cabinet Secretary. I call on Neil McEvoy to reply to the debate. Neil.
Welsh: Diolch yn fawr iawn, Ysgrifennydd y Cabinet. Galwaf ar Neil McEvoy i ymateb i'r ddadl. Neil.
English: Diolch, Ddirprwy Lywydd. First of all, in Caerphilly, the Plaid councillor did not support the pay deal, Labour councillors did. Insofar as my own situation, I'm looking forward to working with my community and investing the councillor allowance after the elections, if re-elected, in my community. I can't wait. [Interruption.] I think there's a huge - . I think what we have here is a lack of recognition of reality, and the huge public concern. I'll give you some examples. Health board chairs: Cardiff and Vale, the chair of the board, Labour Party member; Aneurin Bevan, chair of the board, Labour Party member; Abertawe Bro Morgannwg, chair of the board, Labour Party member. Let's move on to the commissioners. The well-being of future generations, Labour Party member; the children's commissioner, Labour Party member; the ombudsman, was in business with a Labour Minister. [Interruption.] This is the truth, and you don't like hearing it. What we have here - [Interruption.] What we have here is huge public concern. [Interruption.] There's not a single thing there that is not a fact. You don't like it; you're the Government, you should address it. [Interruption.] In terms of - [Interruption.] In terms of the number of jobs - [Interruption.]
Welsh: Diolch, Ddirprwy Lywydd. Yn gyntaf oll, yng Nghaerffili, ni chefnogodd cynghorydd Plaid Cymru y cytundeb cyflog, cynghorwyr Llafur a wnaeth hynny. O ran fy sefyllfa fy hun, rwy'n edrych ymlaen at weithio gyda fy nghymuned a buddsoddi'r lwfans cynghorydd ar ôl yr etholiadau, os caf fy ail-ethol, yn fy nghymuned. Ni allaf aros. [Torri ar draws.] Rwy'n meddwl bod yna anferth o - . Rwy'n credu mai'r hyn sydd gennym yma yw diffyg cydnabyddiaeth o realiti, a'r pryder enfawr ymhlith y cyhoedd. Rhoddaf rai enghreifftiau i chi. Cadeiryddion byrddau iechyd: Caerdydd a'r Fro, cadeirydd y bwrdd, aelod o'r Blaid Lafur; Aneurin Bevan, cadeirydd y bwrdd, aelod o'r Blaid Lafur; Abertawe Bro Morgannwg, cadeirydd y bwrdd, aelod o'r Blaid Lafur. Gadewch i ni symud ymlaen at y comisiynwyr. Lles cenedlaethau'r dyfodol, aelod o'r Blaid Lafur; comisiynydd plant, aelod o'r Blaid Lafur; yr ombwdsmon, roedd mewn busnes â Gweinidog Llafur. [Torri ar draws.] Dyma'r gwir, ac nid ydych yn hoffi ei glywed. Yr hyn sydd gennym yma - [Torri ar draws.] Yr hyn sydd gennym yma yw pryder cyhoeddus enfawr. [Torri ar draws.] Nid oes unrhyw beth yma nad yw'n ffaith. Nid ydych yn ei hoffi; chi yw'r Llywodraeth, dylech fynd i'r afael â hyn. [Torri ar draws.] O ran - [Torri ar draws.] O ran nifer y swyddi - [Torri ar draws.]
English: Can I listen to what the Member is saying in replying to the debate, please? Can we listen quietly, because it's very difficult when you're all shouting? Neil.
Welsh: A gaf fi wrando ar yr hyn y mae'r Aelod yn ei ddweud wrth ymateb i'r ddadl, os gwelwch yn dda? A gawn ni wrando'n dawel, am ei bod yn anodd iawn pan fo pawb yn gweiddi? Neil.
English: What we have here are many facets of a one-party state, which has been run by the Labour Party since 1999. And do you know what, the news is: your time is running out. Diolch yn fawr.
Welsh: Yr hyn sydd gennym yma yw sawl agwedd ar wladwriaeth un blaid, sydd wedi cael ei rhedeg gan y Blaid Lafur ers 1999. A wyddoch chi beth, y newyddion yw: mae eich amser yn dod i ben. Diolch yn fawr.
English: No, let me just do this bit first, and then I'll come back to your point of order. So, the proposal is to agree the motion without amendment. Does any Member object? [Objection.] You object, okay. Therefore, we will defer the voting under this item until voting time.
Welsh: Na, gadewch i mi wneud y rhan hon yn gyntaf, ac yna dof yn ôl at eich pwynt o drefn. Felly, y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [Gwrthwynebiad.] Rydych yn gwrthwynebu, iawn. Felly, gohiriwn y pleidleisio o dan yr eitem hon tan y cyfnod pleidleisio.
English: Thank you. What was said by the Member for Merthyr was factually incorrect, and I ask her to withdraw it.
Welsh: Diolch. Roedd yr hyn a ddywedodd yr Aelod dros Ferthyr yn ffeithiol anghywir, a gofynnaf iddi ei dynnu'n ôl.
English: Do you want me to respond, Deputy Presiding Officer?
Welsh: A ydych eisiau i mi ymateb, Ddirprwy Lywydd?
English: I would ask you to reflect on what was said and I would ask you: do you want to respond?
Welsh: Hoffwn ofyn i chi i feddwl am yr hyn a ddywedwyd a buaswn yn gofyn i chi: a ydych eisiau ymateb?
English: I'm happy to accept that I may have got the figures wrong, Chair, and if I did, I apologise, but I do not apologise for my comment about the Member taking two salaries.
Welsh: Rwy'n hapus i dderbyn y gallwn fod wedi cael y ffigurau'n anghywir, Gadeirydd, ac os gwneuthum, rwy'n ymddiheuro, ond nid wyf yn ymddiheuro am fy sylw am yr Aelod yn cymryd dau gyflog.
English: Like the Ministers, yes?
Welsh: Fel y Gweinidogion, ie?
English: Okay, thank you. [Interruption.] Thank you. Well, it is the nature of parliamentary debate that facts and arguments are always contested, and so that should happen. [Interruption.] Hang on a minute. Members are responsible for the accuracy of the statements the make, and as long as they are not out of order - and I don't think it was out of order, apart from the factual inaccuracy that has been raised by the Member - it's not for me, the Presiding Officer, or anyone sitting in this chair, to judge the facts presented. And I'm happy to take the fact that you have withdrawn, the fact that the figures may be inaccurate, and therefore that is the end of that discussion. Okay. Thank you very much.
Welsh: Iawn, diolch. [Torri ar draws.] Diolch. Wel, natur dadl seneddol yw bod ffeithiau a dadleuon bob amser yn cael eu herio, ac felly dylai hynny ddigwydd. [Torri ar draws.] Arhoswch funud. Mae'r Aelodau'n gyfrifol am gywirdeb y datganiadau a wnânt, ac ar yr amod nad ydynt yn groes i'r drefn - ac nid wyf yn credu ei fod yn groes i'r drefn, ar wahân i'r anghywirdeb ffeithiol a nodwyd gan yr Aelod - nid fy lle i, y Llywydd, nac unrhyw un sy'n eistedd yn y gadair hon, yw barnu'r ffeithiau a gyflwynwyd. Ac rwy'n hapus i gymryd y ffaith rydych wedi'i thynnu'n ôl, y ffaith y gallai'r ffigurau fod yn anghywir, ac felly dyna ddiwedd y drafodaeth honno. Iawn. Diolch yn fawr iawn.
English: Thank you very much. I have selected the two amendments to the motion. If amendment 1 is agreed, amendment 2 will be deselected. I call on the Cabinet Secretary for Health, Well-being and Sport to move formally amendment 1 tabled in the name of Jane Hutt.
Welsh: Diolch yn fawr iawn. Rwyf wedi dethol y ddau welliant i'r cynnig. Os derbynnir gwelliant 1, bydd gwelliant 2 yn cael ei ddad-ddethol. Galwaf ar Ysgrifennydd y Cabinet dros Iechyd, Llesiant a Chwaraeon i gynnig gwelliant 1 a gyflwynwyd yn enw Jane Hutt yn ffurfiol.
English: I would like to thank Plaid Cymru for tabling this debate today. The Welsh Government's refreshed cancer delivery plan outlines the scale of the problem we face. Cancer care has vastly improved over the years and, as a result, more and more people are surviving cancer. However, we are failing badly when it comes to early diagnosis and have some of the worst five-year survival rates in the developed world. Eventually one in two of us will develop cancer at some point in our lives and, as Dr Crosby writes in the introduction to the cancer delivery plan, 'Diagnosing cancer early allows for a combination of less aggressive and less expensive treatment, improved patient experience and quality of life, and cruciallybetter survival.' We have to do better. We must learn from experiences elsewhere, and I'm pleased that the Welsh Government accepts that we are not performing well when it comes to early diagnosis and that they are prepared to look at how things are done across the world. The cancer implementation group's visit to Denmark has led to an overhaul of GP cancer referrals and the piloting of diagnostic centres. Plaid's motion refers to the work undertaken to develop the English cancer delivery plan, and UKIP would happily support Wales adopting the cancer targets set out in the report by the independent cancer taskforce. The NHS in England have made massive improvements in their five-year survival rates and we would do well to learn from these achievements.
Welsh: Hoffwn ddiolch i Blaid Cymru am gyflwyno'r ddadl hon heddiw. Mae cynllun cyflawni canser Llywodraeth Cymru ar ei newydd wedd yn amlinellu maint y broblem sy'n ein hwynebu. Mae gofal canser wedi gwella'n sylweddol dros y blynyddoedd ac o ganlyniad, mae mwy a mwy o bobl yn goroesi canser. Fodd bynnag, rydym yn methu'n wael o ran diagnosis cynnar ac yma y mae rhai o'r cyfraddau goroesi gwaethaf ar ôl pum mlynedd yn y byd datblygedig. Yn y pen draw bydd un o bob dau ohonom yn datblygu canser ar ryw adeg yn ein bywydau ac fel y mae Dr Crosby yn ysgrifennu yn y cyflwyniad i'r cynllun cyflawni canser, 'Mae cael diagnosis o ganser yn gynnar yn ei gwneud yn bosibl cael cyfuniad o driniaethau llai ymosodol a llai costus, gwell profiad ac ansawdd bywyd gwell i'r claf, ac yn hollbwysig goroesi'n hirach.' Mae'n rhaid i ni wneud yn well. Rhaid i ni ddysgu o brofiadau mewn mannau eraill, ac rwy'n falch fod Llywodraeth Cymru yn derbyn nad ydym yn perfformio'n dda o ran diagnosis cynnar a'u bod yn barod i edrych ar sut y caiff pethau eu gwneud ar draws y byd. Mae ymweliad y grŵp gweithredu canser â Denmarc wedi arwain at ailwampio trefniadau atgyfeirio canser meddygon teulu a threialu canolfannau diagnostig. Mae cynnig Plaid Cymru yn cyfeirio at y gwaith a wnaed i ddatblygu'r cynllun cyflawni canser yn Lloegr, a byddai UKIP yn hapus i gefnogi ymdrech Cymru i fabwysiadu'r targedau canser a nodwyd yn yr adroddiad gan y tasglu canser annibynnol. Mae'r GIG yn Lloegr wedi gwneud gwelliannau enfawr yn eu cyfraddau goroesi ar ôl pum mlynedd a byddai'n werth i ni ddysgu o'r cyflawniadau hyn.
English: I thank the Member for taking an intervention. Do you share the concerns, then, I have that the report today from Cancer Research UK highlights the possible chaos that's going to happen in diagnostics and pathology within the NHS, because they see the numbers increasing but the actual section decreasing?
Welsh: Diolch i'r Aelod am dderbyn ymyriad. A ydych yn rhannu'r pryderon sydd gennyf, felly, fod yr adroddiad heddiw gan Cancer Research UK yn tynnu sylw at yr anhrefn bosibl sy'n mynd i ddigwydd ym maes diagnosteg a phatholeg yn y GIG, oherwydd eu bod yn gweld y niferoedd yn cynyddu ond yr adran ei hun yn lleihau?